מייקל בי. ג'ורדן

מייקל באקרי ג'ורדן (באנגלית: Michael Bakari Jordan; נולד ב-9 בפברואר 1987) הוא שחקן ומפיק קולנוע אמריקאי, מוכר בשל כיכובו בתור אדוניס קריד (אנ') בסרטים "קריד" והמשכו "קריד 2", בתור הלפיד האנושי בסרט "ארבעה מופלאים" מבית מארוול קומיקס ובתור אריק קילמונגר בסרט גיבורי העל "הפנתר השחור" כחלק מהיקום הקולנועי של מארוול. מייקל באקרי ג'ורדן נולד ב-9 בפברואר 1987 בעיר סנטה אנה שבמחוז אורנג' במדינת קליפורניה. משמעות שמו האמצעי, "באקרי", היא "הבטחה אצילית" בסוואהילי. ג'ורדן הוא האמצעי בין ג'מילה וחאליד, ילדיהם של דונה ומייקל. כשהיה בן שנתיים, ג'ורדן ומשפחתו עברו להתגורר בעיר ניוארק שבמחוז אסקס במדינת ניו ג'רזי, שם הוא גדל והתחנך. ג'ורדן לא תכנן להפוך לשחקן, ועיקר התמקדותו כבר מגיל ההתבגרות היה בכלל בענף הספורט כדורסל. עם זאת, כבר בנעוריו הוא דגמן עבור מספר מותגים, ושימש כפרזנטור של חברת "Toys R Us". את הקריירה שלו כשחקן החל ג'ורדן ב-1999, כשהיה בן 12, כשהופיע כדמויות אורחות בסדרות "הסופרנוס" ו"המופע של ביל קוסבי", ובנוסף גם הופיע כדמות רקע בסרט "שחור ולבן". שנתיים אחר כך, הוא הופיע כדמות משנה בסרט "משחק חזק", ושנה לאחר מכן הופיע כדמות משנה בעלת חלק אינטגרלי בעלילת העונה הראשונה של "הסמויה". תפקיד זה זיכה אותו בשנה אחר כך בהופעה כדמות ראשית באופרת הסבון "כל ילדיי". לאחר שהשתחרר מחוזה המחויבות הבלעדית שלו ל"כל ילדיי" ב-2006, ג'ורדן מיקד את עיקר תעסוקתו בעולם הטלוויזיה. הוא הופיע כדמויות אורחות בסדרות "CSI", "ללא עקבות", "פשע מן העבר", "סוכן מחוק" ו"בונז" ובתפקיד ראשי בסדרה "העוזר", וכן כדמות ראשית בסרט העצמאי "בלאקאאוט". ב-2009, הצטרף ג'ורדן לסדרה "אורות ליל שישי" כדמות ראשית, בה הוא הופיע עד כשהסתיימה ב-2011. עוד ב-2009, הוא הופיע כדמות ראשית בסרט העצמאי "הכומר בראון". ב-2010, הוא הופיע כדמויות אורחות בסדרות "חוק וסדר: כוונה פלילית" ו"שקר לי", ובנוסף גם הצטרף כדמות חוזרת לסדרה "הורים במשרה מלאה". ב-2012, ג'ורדן הופיע בסרט המלחמה "זנבות אדומים" כדמות המשנה מוריס וילסון, ובסרט גיבורי-העל "כרנוקיה בזמן אמת" כאחת משלוש הדמויות הראשיות סטיב מונטגומרי. עוד באותה שנה, הוא הופיע כדמות אורחת בסדרה "האוס". ב-2013, הוא הופיע כדמות הראשית אוסקר גרנט בסרט "תחנת פורטוויל", וזה היה לשיתוף הפעולה הראשון שלו עם הבמאי ראיין קוגלר. משחקו של ג'ורדן בסרט זיכה אותו בשבחים רבים, וכן גם במועמדויות רבות לפרסים וכלילת שמו ברשימות רבות של "שחקנים מבטיחים". עוד ב-2013, ג'ורדן דיבב את דמותו של ויקטור סטון/סייבורג בסרט ההנפשה "ליגת הצדק: פרדוקס פלאשפוינט". ב-2014, ג'ורדן הופיע כדמות משנה בסרט "הדייט שהביך אותי". ב-2015, הוא הופיע כדמות הראשית ג'וני סטורם/הלפיד האנושי בסרט הקומיקס "ארבעה מופלאים". עוד ב-2015, ג'ורדן הופיע כדמות הראשית אדוניס קריד בסרט "קריד", וזה היה לשיתוף הפעולה השני שלו עם הבמאי ראיין קוגלר. הוא המשיך לשתף פעולה עם קוגלר, וב-2018 הוא הופיע בסרט גיבורי-העל עתיר התקציב ביקום הקולנועי של מארוול "הפנתר השחור", בכתיבתו ובבימויו של קוגלר, כאנטגוניסט הראשי אריק קילמונגר. זו הייתה לקפיצה המשמעותית ביותר בקריירה של ג'ורדן, שקצר שבחים ממבקרי הקולנוע על משחקו. עוד באותה השנה, הוא הופיע בתפקיד הראשי בסרט הטלוויזיה "פרנהייט 451" של "HBO", ושב לגלם את דמותו של אדוניס קריד בהמשך "קריד 2". ג'ורדן שימש כמפיק לסרט "צדק ורחמים" שיצא לאקרנים ב-2019, בו הוא גם הופיע בתפקיד הראשי. בשנת 2020 הופיע ברשימה השנתית טיים 100 של מגזין טיים. בשנת 2021 הוא שיחק את התפקיד הראשי בתור ג'ון קלארק בסרט "ללא חרטה", שבוים על ידי סטפאנו סולימה ומבוסס על הרומן מאותו שם מאת טום קלנסי משנת 1993. בשנת 2023 הופיע שנית ברשימה השנתית טיים 100 של מגזין טיים. עוד באותה שנה ג'ורדן זכה לכוכב על שמו בשדרת הכוכבים בהוליווד. מדיה וקבצים בנושא מייקל בי. ג'ורדן בוויקישיתוף מייקל בי. ג'ורדן, ברשת החברתית פייסבוק מייקל בי. ג'ורדן, ברשת החברתית אקס (טוויטר) מייקל בי. ג'ורדן, ברשת החברתית אינסטגרם מייקל בי. ג'ורדן, במסד הנתונים הקולנועיים IMDb (באנגלית) מייקל בי. ג'ורדן, באתר AllMovie (באנגלית) מייקל בי. ג'ורדן, באתר Rotten Tomatoes (באנגלית) מייקל בי. ג'ורדן, באתר Box Office Mojo (באנגלית) מייקל בי. ג'ורדן, באתר Metacritic (באנגלית) מייקל בי. ג'ורדן, במסד הנתונים הקולנועיים KinoPoisk (ברוסית) מייקל בי. ג'ורדן, באתר Discogs (באנגלית) קרן בר לב, ‏הכוכבים החדשים הכי לוהטים, באתר ‏מאקו‏, 27 בספטמבר 2013 אמיר בוגן, "לא רציתי לגלם נציג שלטון כשבמציאות יש אלימות משטרתית נגד הקהילה שלי", באתר ynet, 20 במאי 2018 אמיר בוגן, מייקל בי ג'ורדן: "יש לי אחריות לתת ביטוי לאנשים חסרי קול", באתר ynet, 21 בנובמבר 2018 Sasha Bronner, ‏Michael B. Jordan, 'Fruitvale' Star, Reveals His Early Tap Dancing Roots (PHOTOS)‎, The Huffington Post, ‏23 בינואר 2013 Ten Things You Didn't Know About Michael B. Jordan, ‏BET Jackie Friedman, ‏Tap-dancing, Howard-bound lineman Khalid Jordan first from Arts High to earn full athletic scholarship, ‏NJ, ‏3 בפברואר 2010 Steve Politi, ‏Politi: 'Friday Night Lights' is over, but Newark's Michael B. Jordan is just getting started‎, NJ, ‏15 ביולי 2011 Wilson Morales, ‏On His Own : An Interview with Michael B. Jordan, ‏Black Film, ‏ספטמבר 2002 Jhon Horn, ‏Are they the Sundance Film Festival's next finds?‎, Los Angeles Times, ‏22 בינואר 2013 Dan J. Kroll, ‏Jordan out, Reggie to remain "missing"‎, Soapcentral, ‏25 באוגוסט 2006 Photos/ CSI Guest Stars: Celebrity DNA - Michael B. Jordan, ‏E! Online Genevieve Koski, ‏Interview Michael B. Jordan, ‏The A.V. Club, ‏15 ביולי 2011 Michael Ausiello, ‏Exclusive: 'Friday Night Lights' drafts Michael Jordan!‎, Entertainment Weekly, ‏17 באוגוסט 2009 Wilson Morales, ‏Pastor Brown, ‏Black Film, ‏27 במרץ 2011 William Keck, ‏Keck's Exclusives: Friday Night Lights' Quarterback to Romance Parenthood Daughter, ‏TV Guide, ‏13 באוגוסט 2010 Krystal Clark, ‏George Lucas Finally Casts Red Tails, ‏ScreenCrave, ‏6 באפריל 2009 'Chronicle' Trailer: Teens Become Superheroes‎, The Huffington Post, ‏19 באוקטובר 2011 Philiana Ng, ‏'Friday Night Lights' Actor Lands Guest Role on 'House'‎, The Hollywood Reporter, ‏3 בינואר 2012 Todd McCarthy, ‏Fruitvale: Sundance Review, ‏The Hollywood Reporter, ‏20 בינואר 2013 Julie Jordan, ‏PEOPLE's Ones to Watch: Andy Samberg, Sam Claflin & More Top This Year's List, ‏People, ‏10 באוקטובר 2013 Anthony Kaufman, ‏10 Actors to Watch: Michael B. Jordan Arrives With 'Fruitvale Station'‎, Variety, ‏9 באוקטובר 2013 Sarahe Begley, ‏These Are the 30 People Under 30 Changing the World Read more: Michael B. Jordan and Ryan Coogler, ‏Time, ‏5 בדצמבר 2013 Breakout Stars of 2013 – Michael B. Jordan, ‏Entertainment Weekly, ‏25 בדצמבר 2013 Max Nicholson, ‏Cast Revealed for Justice League: The Flashpoint Paradox, ‏IGN, ‏17 באפריל 2013 Castings: 'Are We Officially Dating?' And 'The Truth About Lies'‎, Deadline, ‏9 בנובמבר 2012 Justin Kroll, ‏'Fantastic Four' Cast Revealed‎, Variety, ‏19 בפברואר 2014 BREAKING NEWS re: Creed Movie - Michael B. Jordan and Sylvester Stallones - SPOILER ALERT, ‏phillychitchat, ‏24 בפברואר 2015 Borys Kit, ‏Michael B. Jordan Joins Marvel's 'Black Panther' (Exclusive)‎, The Hollywood Reporter, ‏13 במאי 2016 Dani Di Placido, ‏'Black Panther' Review: Killmonger Steals The Show, ‏Forbes, ‏16 בפברואר 2018 Jason Guerrasio, ‏'Black Panther' is the rare Marvel movie that makes you care about the villain — and Michael B. Jordan delivers an incredible performance‎, ‏Business Insider, ‏14 בפברואר 2018 Patrik Hipes, ‏Michael B. Jordan & Michael Shannon To Topline 'Fahrenheit 451' Movie At HBO, ‏Deadline, ‏19 באפריל 2017 Michael B. Jordan's 'Creed 2' KO's Box Office With Record-Breaking $55M Debut, ‏Forbes, ‏25 בנובמבר 2018 Borys Kit, ‏Warner Bros. Picks Up Michael B. Jordan Legal Drama 'Just Mercy'‎, ‏The Hollywood Reporter, ‏30 בנובמבר 2017 Michael B. Jordan: The 100 Most Influential People of 2020, Time Aaron Couch, ‏Michael B. Jordan's 'Without Remorse' Sets 2020 Release Date, ‏The Hollywood Reporter, ‏4 בנובמבר 2019 ריאן קוגלר, Michael B. Jordan Is on the 2023 TIME 100 List, TIME, ‏13 באפריל 2023 ג'ורדן במעמד הסרת הלוט על הכוכב על שמו, פייסבוק, 16.4.23 Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית) Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) Winners, NAACP Image Awards (באנגלית אמריקאית)